EELNÕU

NARVA LINNAVALITSUS

**K O R R A L D U S**

Narva \_\_\_\_2023 nr\_\_\_\_

**Tasandusrühma moodustamine Narva Lasteaias Käoke**

**1.** **Asjaolud ja menetluse käik**

Narva Lasteaias Tuluke tegutseb alates 01.01.2021. a erirühm (tasandusrühm). Seoses Narva Lasteaia Tuluke tegevuse lõpetamisega Narva Linnavolikogu 27.10.2022 otsuse nr 61 alusel viiakse lasteaia Tuluke tasandusrühm (koos rühmatöötajatega) üle lasteaeda Käoke, kus on olemas sobivad ruumid ja tingimused, on loodud turvaline, laste arengut võimaldav ja toetav õpi- ja kasvukeskkond.

Seoses tekkinud vajadusega esitas 16.05.2023. a Narva Lasteaia Käoke direktor taotluse nr 1.16/59, millega palus moodustada lasteasutuses tasandusrühm alates 14.06.2023. a.

**2. Õiguslikud alused**

Vastavalt koolieelse lasteasutuse seaduse § 6 lõikele 5 võib linnavalitsus lasteasutuse direktori ettepanekul moodustada lasteasutuses vastavalt vajadusele erirühmi, kuhu kuuluvad erivajadustega lapsed.

**3. Otsus**

Moodustada Narva Lasteaias Käoke tasandusrühm.

**4. Rakendussätted**

1. Korraldus jõustub 14. juunil 2023.
2. Tunnistatakse kehtetuks Narva Linnavalitsuse 20.01.2021. a korraldus nr 40-k „Tasandusrühma moodustamine Narva Lasteaias Tuluke“.
3. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Katri Raik

Linnapea Üllar Kaljuste

 Linnasekretär